Hierdie prettige, praktiese aanlyn skryfkursus is spesifiek ontwikkel vir beginners en skoliere wat storiestruktuur, skryftegniek en taalkennis onder die knie wil kry terwyl hulle 'n verhaal ontwikkel en skryf.
Jy werk op 'n een-tot-een basis saam met 'n ervare, bekroonde studieleier wat in die praktyk staan as skrywer, vertaler en boekeredakteur, en ook voorheen by die onderwys betrokke was.
'n Geïntegreerde benadering word gevolg, m.a.w. jy ontwikkel 'n verhaal met alle nodige storie-elemente soos jy met die kursus vorder. Ook redelik ervare mense sal baie uit hierdie verrassende skryfkursus put.
* Elke module eindig in ’n werkstuk waarop jy binne sewe dae breedvoerige, maklik verstaanbare kommentaar ontvang, direk op jou skryfwerk.
Let wel: Jy ontvang die terugvoer op elke werkstuk binne sewe dae nadat jy dit ingestuur het, en daarmee begin die redigeringsleerkurwe waartydens jy leer hoe om skryfwerk objektief te bekyk, te analiseer en te korrigeer.
Help ons om jou behoeftes beter te verstaan. Gesels kortliks oor jou agtergrond en wat jy graag met behulp van die kursus wil bereik.
Wonder jy of jy enige talent het en watter kursus jy moet kies? Vra 'n gratis “diagnose” aan. Plak 'n storie of artikel wat jy geskryf het in hierdie spasie vir ’n opinie.